"Toscana Valley Country Club" เป็นคลับเฮาส์ที่อยู่ในสนามกอล์ฟของ Toscana Valley ก่อนเข้าต้องแจ้งรปภ. ว่ามารับประทานอาหารที่คลับเฮาส์และแลกบัตร ร้านจะอยู่ด้านหน้าของสวน ส่วนด้านหลังเป็นวิวพาโนรามาเห็นสระว่ายน้ำและขุนเขา

ผัดไทยเกี๊ยวกรอบกุ้ง (180 บาท) ราดหน้าเต้าซี่ปลา (180 บาท) ราดหน้าฮ่องเต้ (250 บาท) 3 เมนูนี้เราไม่ได้ลองนะคะ แต่สมาชิกชมว่าเมนูอาหารไทยอร่อยใช้ได้เลยค่ะ

ร้านมีเสิร์ฟขนมปังและเนยสดเป็น complimentary ให้ด้วยค่ะ

สปาเกตตี้คาโบนารา (300 บาท) เส้นสปาเกตตี้เหนียวนุ่มดีค่ะ ซอสครีมแบบเข้มข้นมันๆ ดี

แอปเปิ้ลโซดา เราชอบเครื่องดื่มนี้มากค่ะ หอมหวานกำลังดี เปรี้ยวซ่าอร่อยสดชื่น

สปาเกตตี้ผัดกระเทียมไส้กรอกอิตาเลียน (280 บาท) เส้นสปาเกตตี้เหนียวนุ่มดีค่ะ ไส้กรอกอิตาเลียนอย่างดี แต่เราว่าผัดมามันไปนิดนึงค่ะ อาหารราคาสูงค่ะ เลยคาดหวังความอร่อยไปนิด

ซุปหัวหอมอบชีส (250 บาท) เสิร์ฟมาพร้อมขนมปังกระเทียม เราไม่ได้ลองนะคะ แต่สมาชิกบอกว่าอร่อยใช้ได้

สปาเกตตี้กุ้งเส้นดำผัดกุ้งและเบคอน (280 บาท)

พิซซ่า (400 บาท) แป้งพิซซ่าแบบบางค่ะ พอใช้ได้ แต่ยังไม่เด็ดมาก แต่ร้านใช้วัตถุดิบคุณภาพดีนะคะ

ราคาอาหารค่อนข้างสูงค่ะ แลกกับการชมบรรยากาศ แต่เทียบกับราคาเลยคาดหวังรสชาติกว่านี้ บรรยากาศให้ 5 ดาวค่ะ อาหารให้ 3.5 ดาว เลยเฉลี่ยอยู่ที่ 4 ดาวค่ะ 